ขออนุญาตรีวิว ร้าน street seafood นะครับ
ก่อนอื่นขอออกตัวก่อนนะครับ ผมไม่มีส่วนได้เสีย ผมเป็นลูกค้าคนนึง ที่เพิ่งใช้บริการเมื่อช่วงหัวค่ำ

ไม่ต้องกลัวว่าไปซ้ำในอร่อยเหาะเจาะสองแควนะครับ เพราะไอ้คนโพส นั้นผมเอง

พิกัดของร้านครับ อยู่ที่ถนนคนเดิน มาจากทางในเมือง ไปตามถนนบรมไตร ถึงโรงเรียนวัดจันทร์ตะวันออกให้เลี้ยวขวาไปตามถนนสังฆบูชาหรือถนนคนเดิน ที่มุงหน้าไปทางสะพานสุพรรณกัลยา เมื่อเลี้ยวประมาณ 50 เมตร ซ้ายมือคือร้านเบทาโก ขวามือคือที่ตั้งของร้าน มีเก้าอี้วางริมฟุตบาท มีป้ายเห็นชัดเจน

ราคา มีสองแบบครับ 299 บาทเป็นราคาที่รวมเครื่องดื่มคือน้ำเปล่า น้ำอัดลม น้ำแข็ง 
และ 399 บาท รวมเบียร์สิงห์ ไม่อั้น ส่วนราคาเด็กตามป้ายราคาครับ
ของหมดมีเติมตลอด

เวลา จำกัดเวลา 1 ชั่วโมงครึ่ง นับเมื่อทุกอย่างพร้อม

อาหาร เป็นพวกอาหารทะเลปิ้งย่างครับ
มีกุ้ง ปลาหมึกกล้วย ปลาหมึกกระดอง ปูม้า ปูลายเสือ หอยแมลงภู่ หอยหลอด หอยนางรม
ทุกอย่างสดกรอบครับ
ของกินเล่นมีบาร์บีคิว เฟรนฟราย ข้าวผัด 

น้ำจิ้ม รสจัดครับ

เครื่องดื่ม มีเอส ทุกสี น้ำเปล่าในตู้แช่ น้ำแข็ง

ไอศกรีม ใช้ของวอลล์ เป็นห่อๆ เลือกเอาตามชอบ ไม่อั้น

ทุกอย่างล้วนบริการตัวเองครับ มีการสอบถามถึงการเติมถ่านตลอด ร้านนี้บริการดีมากครับ ของสด ปูตัวใหญ่มากกกก สงสัยว่าได้กำไรหรือเปล่า
ร้านเพิ่งเปิดได้ไม่ถึงสัปดาห์ ขาดเหลือผมให้อภัยครับ
ด้วยอัธยาศัยของน้องทุกคน
(ตอนแถมจานใหญ่ให้ลูกค้ากลับบ้านนะ)

เรื่องการจองโต๊ะ ผมเข้าไปจองตอน 18.30 น. ลูกค้าเยอะครับ ต้องรอได้โต๊ะตอน 19.15 น. 
ความพึงพอใจผม 10/10 
สุดท้ายครับ ต้องรีบไปโดนนะครับ เพราะถ้าร้านน้องเค้าดัง เราจะรอนาน

ย้ำอีกครั้งครับนี่คือความเห็นส่วนตัว
อย่าเชื่อจนกว่าจะได้ลอง